Για να καθαρίσετε ένα λερωμένο τραπεζομάντηλο από κερί ή το τραπέζι σας, θα χρειαστείτε ένα απορροφητικό χαρτί κουζίνας ή ένα φύλλο εφημερίδας ή ένα κομμάτι χάρτινη σακούλα μαναβικής. Απλώστε το πάνω στις σταγόνες του κεριού και περάστε από πάνω το σίδερο σε χλιαρή θερμοκρασία. Το κερί θα λιώσει και θα απορροφηθεί από το χαρτί. Όσον αφορά στα υφάσματα, για να εξαφανίσετε την λαδιά, ρίξτε πάνω στον λεκέ βενζίνη καθαρισμού και ταλκ και στη συνέχεια πλύνετε όπως συνήθως.